stanford-oval/wikipedia huggingface dataset:
จระเข้น้ำเค็ม
ลักษณะ

มีลักษณะทั่วไปคล้ายจระเข้น้ำจืด จุดที่แตกต่างกันคือ ขาคู่หลังมีลักษณะแข็งแรงกว่าขาคู่หน้าและมีเพียง 4 นิ้วมีพังผืดระหว่างนิ้วตีนมากกว่าจระเข้น้ำจืด จะงอยปากยาวและส่วนปลายค่อนข้างแหลม มีฟันประมาณ 60 ซี่ ลักษณะแตกต่างจากจระเข้น้ำจืดคือไม่มีเกล็ด 4 เกล็ดที่ท้ายทอย ปากยาวกว่าจระเข้น้ำจืดอย่างเห็นได้ชัด มีสันเล็ก ๆ ยื่นจากลูกตาไปตามความยาวของส่วนหัวจนถึงตำแหน่งของปุ่มจมูก หรือที่เรียกว่าก้อนขี้หมา สีลำตัวออกเหลืองอ่อนหรือสีขาว และมีการเรียงตัวที่ส่วนหาง ดูคล้ายตาหมากรุก ตัวผู้มีความยาวหางยาวกว่าตัวเมีย แต่ลำตัวของตัวผู้ผอมเพรียวกว่าแต่โดยรวมแล้วขนาดลำตัวของตัวเมียจะเล็กกว่าเมื่อเทียบกันตัวต่อตัว  และระยะห่างของโหนกหลังตาจะกว้างกว่าหัวของตัวผู้ดูป้อมสั้น ตัวเมียจะดูหัวยาวเรียว
จระเข้น้ำเค็มจัดว่าเป็นสายพันธุ์จระเข้ที่ใหญ่ที่สุดในโลก โตเต็มที่ได้ถึง 4–5 เมตร ตัวผู้จะถึงวัยเจริญพันธุ์เมื่ออายุ 16 ปี ตัวเมียอายุ 10 ปี แต่จะให้ไข่ที่สมบูรณ์เมื่ออายุ 12 ปี มีขนาดยาว 2.2 เมตร มีการผสมพันธุ์ในฤดูร้อนและวางไข่ในฤดูฝน ครั้งละ 25–90 ฟอง การวางไข่จะใช้เวลาประมาณ 20–25 นาที ใช้ระยะเวลาในการฟักไข่ประมาณ 80 วัน ขนาดของไข่จระเข้น้ำเค็มจะใหญ่กว่าจระเข้น้ำจืดเล็กน้อย มีน้ำหนักประมาณ 110–120 กรัม
จระเข้น้ำเค็มมีอุปนิสัยดุร้ายมาก สามารถโจมตีสัตว์ที่โดยปกติไม่ใช่อาหารได้ เช่น มนุษย์ เป็นต้น โดยเฉพาะอย่างยิ่งในบางถิ่นของออสเตรเลียที่ขึ้นชื่ออย่างยิ่งในเรื่องการโจมตีมนุษย์ของจระเข้น้ำเค็ม อีกทั้งมีการกัดของกรามได้อย่างรุนแรงมากที่สุดในโลก โดยมีแรงมากถึง 1,700 ปอนด์ และสามารถกระโดดงับเหยื่อได้ ซึ่งไม่น่าเป็นไปได้ในสัตว์เลื้อยคลายขนาดใหญ่เช่นนี้ จนกระทั่งมีชื่อเรียกในภาษาอังกฤษว่า "man eater" (ตัวกินคน) ซึ่งในสวนสัตว์บางแห่งได้ใช้ความสามารถพิเศษนี้หลอกล่อให้จระเข้กระโดดงับเหยื่อที่แขวนล่อไว้เพื่อแสดงแก่ผู้เยี่ยมชม
ลักษณะ > ตัวที่ใหญ่ที่สุดในโลก

คืนวันที่ 3 กันยายน ค.ศ. 2011 ทางภาคใต้ของฟิลิปปินส์ ชาวบ้านและผู้เชี่ยวชาญหลายคนรวมกันจับจระเข้น้ำเค็มเพศผู้ตัวหนึ่งได้ โดยใช้เวลากว่า 3 สัปดาห์ หลังจากจระเข้ตัวนี้กินควายไปเมื่อเดือนก่อน และเชื่อว่ามันกินคนไปสองศพไปเมื่อสองปีก่อนด้วยการกัดเข้าที่ศีรษะจนขาด ซึ่งจระเข้ตัวนี้มีน้ำหนักกว่า 1,075 กิโลกรัม และยาวถึง 6.4 เมตร อายุกว่า 50 ปี นับเป็นจระเข้ตัวใหญ่ที่สุดเพียงไม่กี่ตัวที่จับได้ในรอบหลายปีที่ฟิลิปปินส์ และเชื่อว่าเป็นจระเข้ตัวที่ใหญ่ที่สุดในโลกเท่าที่พบมา โดยทำลายสถิติจระเข้ตัวที่ใหญ่ที่สุดในโลกที่บันทึกได้ที่ออสเตรเลีย ซึ่งตัวนั้นยาว 5.48 เมตร
การกระจายพันธุ์และถิ่นอาศัย

พบกระจายพันธุ์ตั้งแต่ภูมิภาคเอเชียใต้จนถึงเอเชียตะวันออกเฉียงใต้และประเทศออสเตรเลียทางตอนเหนือ บริเวณนอร์เทิร์นเทร์ริทอรี มักอาศัยอยู่ในป่าโกงกางหรือป่าชายเลนในที่ที่เป็นน้ำกร่อยหรือน้ำเค็ม
ในทางอุตสาหกรรม หนังของจระเข้น้ำเค็มมีคุณสมบัติเหมาะสมในการทำเครื่องหนังมากกว่าจระเข้น้ำจืด เพราะมีหนังที่เหนียวทนทานกว่า จึงนิยมเลี้ยงกันเป็นสัตว์เศรษฐกิจ แต่ทว่าด้วยความที่ต้องใช้ระยะเวลานานในการจระเข้จะโตและให้ผลผลิตที่ดีได้ จึงนิยมผสมข้ามสายพันธุ์กับจระเข้สายพันธุ์อื่นเพื่อให้ได้จระเข้ลูกผสมที่จะให้ผลผลิตที่เร็วกว่า
แหล่งข้อมูลอื่น

| --- | --- |
การแยกแยะหน่วยอนุกรมวิธาน:  Wikidata: Q182599  Wikispecies: Crocodylus porosus  ADW: Crocodylus_porosus  EoL: 46559654  Fossilworks: 190802  GBIF: 2441333  iNaturalist: 26068  IRMNG: 10367648  ITIS: 174364  IUCN: 5668  NBN: NHMSYS0000375483  NCBI: 8502  Species+: 8560  WoRMS: 344030
จอช ฮาร์ทเน็ตต์

| Josh Hartnett |
| --- | --- |
Hartnett in 2014
เกิด: Joshua Daniel Hartnett  (1978-07-21) 21 กรกฎาคม ค.ศ. 1978 (46 ปี) Saint Paul, Minnesota, U.S.
อาชีพ: Actor, producer
ปีปฏิบัติงาน: 1997–present
คู่รัก: Tamsin Egerton (2012–present)
บุตร: 2
โจชัว แดเนียล ฮาร์ทเน็ตต์ (อังกฤษ: Joshua Daniel Hartnett) (เกิดเมื่อวันที่ 21 กรกฎาคม พ.ศ. 2521)   เป็นนักแสดงและผู้ผลิตภาพยนตร์ชาวอเมริกัน เขาได้รับความสนใจครั้งแรกในปี ค.ศ. 1997 สำหรับบทบาทของเขาในฐานะ Michael Fitzgerald ในซีรีส์ดราม่าอาชญากรรมทางโทรทัศน์เรื่อง Cracker เขาเปิดตัวภาพยนตร์สารคดีในปี ค.ศ. 1998 เรื่อง Halloween H20: 20 Years Later ตามด้วยบทบาทวัยรุ่นในภาพยนตร์สยองขวัญไซไฟเรื่อง The Faculty (1998) และละครเรื่อง The Virgin Suicides (1999) ฮาร์ทเน็ตต์เคยแสดงในภาพยนตร์สงครามเรื่อง Pearl Harbor, ภาพยนตร์ดราม่า O, ภาพยนตร์สงครามเรื่อง Black Hawk Down, โรแมนติกคอมเมดี้ 40 Days and 40 Nights, อาชญากรรมระทึกขวัญเรื่อง Lucky Number Slevin (2006) และภาพยนตร์เรื่องอื่น ๆ
จลนพลศาสตร์เคมี

อัตราการเกิดปฏิกิริยามีแนวโน้มที่จะเพิ่มตามความเข้มข้น  - ปรากฏการณ์อธิบายได้โดย ทฤษฎีการปะทะ
จลนพลศาสตร์เคมี (อังกฤษ: Chemical kinetics) เป็นสาขาหนึ่งของวิชาเคมี ที่ศึกษาเกี่ยวกับอัตราการทำปฏิกิริยาเคมีของสารต่างๆ ทั้งในด้านปัจจัยที่ส่งผลกระทบต่อการเกิดปฏิกิริยาเคมี, กลไกในการเกิดปฏิกิริยาเคมี และสถานะกัมมันต์ และรวมไปถึงการสร้างสมการคณิตศาสตร์เพื่ออธิบายการดำเนินไปของปฏิกิริยาเคมี ในปี ค.ศ. 1864 ปีเตอร์ วาจจ์ และคาโต กุลด์เบิร์ก ถือเป็นผู้แรกในการอ้างถึงความสัมพันธ์ของความเร็วในการเกิดปฏิกิริยาเคมีกับปริมาณของสารเคมีในระบบ
แหล่งข้อมูลอื่น

Chemical Kinetics
จริยธรรม

จริยธรรม (อังกฤษ: Ethics) หรือ ปรัชญาคุณธรรม (moral philosophy) เป็นสาขาหนึ่ง ของปรัชญาที่ "ประกอบด้วยการจัดระบบ, ปกป้อง และแนะนำแนวคิดของการกระทำที่ถูกหรือผิด" ในมุมมองของจริยศาสตร์ ควบคู่ไปกับสุนทรียศาสตร์ ศึกษาและอยู่กับประเด็นของคุณค่า (value) จึงรวมกันเกิดเป็นสาขาการศึกษาใหม่ที่เรียกว่า สมุฏฐานวิทยาทางปรัชญา
สามสาขาหลักที่ได้รับการยอมรับในจริยศาสตร์ในปัจจุบันได้แก่:
อภิจริยศาสตร์ (Meta-ethics) ศึกษาเกี่ยวกับความหมายเชิงทฤษฎีและการอ้างถึงการวางตัวทางศีลธรรม และการนิยามคุณค่าของสัจจะนั้นจะทำได้อย่างไร
จริยศาสตร์เชิงบรรทัดฐาน (Normative ethics) ศึกษาเกี่ยวกับมุมมองเชิงปฏิบัติของการประเมินการกระทำที่ทำไปเพื่อเป้าหมายทางจริยธรรม
จริยศาสตร์ประยุกต์ (Applied ethics) ศึกษาเกี่ยวกับสิ่งที่บุคคลหนึ่ง ๆ ทำด้วยเป็นภาระหน้าที่ (หรือได้รับอนุญาต) ทำในสถานการณ์เฉพาะหรือในชุดการกระทำเฉพาะหนึ่ง
จระเข้อเมริกา

| จระเข้อเมริกา ช่วงเวลาที่มีชีวิตอยู่: สมัยไพลสโตซีน–ปัจจุบัน 0> 3–0Ma  PreꞒ Ꞓ O S D C P T J K Pg N  ↓   |
| --- | --- |

สถานะการอนุรักษ์
 ไม่มั่นคง  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Reptilia
อันดับ:: Crocodilia
วงศ์:: Crocodylidae
วงศ์ย่อย:: Crocodylinae
สกุล:: Crocodylus
สปีชีส์:: C.  acutus
ชื่อทวินาม
Crocodylus acutus (Cuvier, 1807)


พื้นที่กระจายพันธุ์ของ Crocodylus acutus (สีเขียว)
ชื่อพ้อง
 Crocodilus acutus Cuvier, 1807  Crocodilus americanus Cope, 1900
จระเข้อเมริกา (อังกฤษ: American crocodile; ชื่อวิทยาศาสตร์: Crocodylus acutus) เป็นจระเข้ที่พบในเขตร้อนของโลกใหม่ มีการกระจายพันธุ์มากที่สุดในจระเข้ 4 ชนิดที่พบในทวีปอเมริกา อาศัยอยู่ตามพื้นที่ชายฝั่งขนาดใหญ่ พบตั้งแต่ชายฝั่งมหาสมุทรแอตแลนติกและมหาสมุทรแปซิฟิกทางตอนใต้เม็กซิโกถึงทวีปอเมริกาใต้ ไกลถึงเปรูและเวเนซุเอลา นอกจากนี้ยังพบในแม่น้ำหลายสายของคิวบา, จาเมกา และเกาะฮิสปันโยลา ส่วนในสหรัฐ จระเข้อเมริกาพบในตอนใต้ของรัฐฟลอริดาเท่านั้น ซึ่งคาดว่ามีประชากรจำนวน 2,000 ตัว แม้จะอยู่ใกล้กับเกาะฮิสปันโยลาแต่ไม่พบจระเข้อเมริกาในปวยร์โตรีโก จระเข้อเมริกาเป็นจระเข้ที่มีขนาดใหญ่กว่าจระเข้อื่นหลายชนิด มีรายงานการพบจระเข้ตัวผู้ยาวถึง 6.1 เมตรในอเมริกากลางและอเมริกาใต้
แหล่งข้อมูลอื่น

ข้อมูลที่เกี่ยวข้องกับ Crocodylus acutus ที่วิกิสปีชีส์
American Crocodile[ลิงก์เสีย]
American Crocodile at Crocodilian Species List
University of Florida's crocodile research in Southwest Florida
National Parks Conservation Association - American Crocodile เก็บถาวร 2008-12-11 ที่ เวย์แบ็กแมชชีน
American crocodile at the Encyclopedia of Life
Crocodylus acutus at CalPhotos
ARKive images and movies of the American crocodile (Crocodylus acutus) เก็บถาวร 2006-02-22 ที่ เวย์แบ็กแมชชีน
จรมุข

จรมุข (อังกฤษ: Ambulatory)  “Ambulatory”  มาจากภาษาลาตินกลาง “Ambulatorium” ที่แปลว่าสถานที่สำหรับการเดิน จากคำว่า “ambulare” ที่แปลว่าเดิน คือบริเวณภายในสิ่งก่อสร้างที่คลุมด้วยหลังคาในระเบียงคด หรือบางครั้งก็หมายถึงทางเดินของขบวนนักแสวงบุญรอบมุขตะวันออกของคริสต์ศาสนสถานที่เป็นมหาวิหารหรือวัดขนาดใหญ่ที่อยู่หลังแท่นบูชาเอก
| --- | --- |
ส่วนที่เป็นสีเทาคือจรมุข: จรมุขรอบมุขตะวันออก วัดเซนต์แมรีที่บัวส์
บางครั้งรอบทางเดินครึ่งวงกลมก็อาจจมีมุขโค้งด้านสกัดก็อาจจะมีชาเปลย่อยที่กระจายออกไปจากมุข ซึ่งทำให้ผู้เดินรอบแท่นบูชาเดินได้โดยไม่ต้องรบกวนนักบวชหรือผู้เข้าร่วมพิธีที่ทำพิธีอยู่ในชาเปลย่อย
จรมุขมักจะปรากฏในคริสต์ศาสนสถานขนาดใหญ่โดยเฉพาะที่มีองควัตถุของนักบุญ เพื่อใช้เป็นที่สำหรับนักแสวงบุญจำนวนมากสามารถเดินเวียนมาสักการะวัตถุที่ต้องการได้
ดูเพิ่ม

แผนผังมหาวิหาร
สถาปัตยกรรมโรมาเนสก์
สถาปัตยกรรมกอธิค
ส่วนประกอบของคริสต์ศาสนสถาน
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ จรมุข
พจนานุกรมศัพท์สถาปัตยกรรมคริสต์ศาสนา
จอช สจวร์ต

| จอช สจวร์ต |
| --- | --- |
สจวร์ตที่งาน 2012 New York Comic Con
เกิด: โจชัว เร็กนัลล์ สจวร์ต  (1977-02-06) 6 กุมภาพันธ์ ค.ศ. 1977 (47 ปี) Diana, รัฐเวสต์เวอร์จิเนีย, สหรัฐ
อาชีพ: นักแสดง, ผู้กำกับ, นักเขียน
ปีปฏิบัติงาน: 1999–ปัจจุบัน
คู่สมรส: Deanna Brigidi (สมรส 2007–2016) Alexa Davalos (สมรส 2019)
บุตร: 2 คน
โจชัว เร็กนัลล์ สจวร์ต (อังกฤษ: Joshua Regnall Stewart; เกิด 6 กุมภาพันธ์ พ.ศ. 2520) เป็นนักแสดงชาวอเมริกันที่มีชื่อเสียงจากการรับบท โฮลท์ แม็คลาเรน ในละครชุดทางโทรทัศน์ช่อง FX เรื่อง เดิร์ต และในบท นักสืบวิลเลียม ลามอนตาญ จูเนียร์ ในเรื่อง คริมินอล ไมน์ อ่านเกมฆ่า ล่าทรชน เขายังได้รับบทเป็น เบรนแดน ฟินนีย์ ในซีซั่นสุดท้ายของซีรีส์โทรทัศน์ NBC เรื่อง เติร์ดวอช และแสดงเป็น Barsad ในเรื่อง แบทแมน อัศวินรัตติกาลผงาด ของคริสโตเฟอร์ โนแลน  นอกจากนี้เขายังมีบทบาทในเรื่อง เดอะพันนิชเชอร์ (2019) ของเน็ตฟลิกซ์ด้วย
บ็อบเกิลส์

| บ๊อบเกิร์ลส์ (Bob Girls) |
| --- | --- |
บ๊อบเกิร์ลส์ในเดือนกันยายน ค.ศ. 2014  (ซ้ายไปขวา: จีนา, ดันบี, ยูจอง, ดาเฮ)
ข้อมูลพื้นฐาน
ที่เกิด: กรุงโซล, เกาหลีใต้
แนวเพลง: เคป๊อป
ช่วงปี: 2014–2015
ค่ายเพลง: โครมเอนเตอร์เทนเมนต์, โซนีมิวสิกเกาหลี
อดีตสมาชิก:  ดาเฮ  ยูจอง  จีนา  ดันบี 
| --- | --- |
ชื่อภาษาเกาหลี
ฮันกึล: 단발머리
ความหมายตามตัวอักษร: ผมสั้น
อาร์อาร์: Danbalmeori 
เอ็มอาร์: Tanbalmŏri 
บ๊อบเกิร์ลส์ (อังกฤษ: Bob Girls; เกาหลี: 단발머리) เป็นอดีตวงดนตรีในแนวเกิร์ลกรุป สัญชาติเกาหลีใต้ สังกัดโครมเอนเตอร์เทนเมนต์ เปิดตัวเมื่อปี ค.ศ. 2014 และปิดตัวลงเมื่อต้นปี ค.ศ. 2015
ประวัติ

บ๊อบเกิร์ลส์ เปิดตัวในฐานะรุ่นน้องของเครยอนป๊อป วงเกิร์ลกรุปในสังกัดเดียวกันที่โด่งดังประสบความสำเร็จไปก่อนหน้านั้น โดยมีเอกลักษณ์เฉพาะตัวคือ สมาชิกในวงต่างไว้ผมสั้นหรือผมบ๊อบ โดยทางต้นสังกัดได้กล่าวว่า "โดยปกติเมื่อหญิงสาวตัดผมยาวของพวกเธอก็หมายความว่าพวกเธอจะผ่านเข้าสู่การเปลี่ยนแปลงทางจิตใจบางอย่าง ในทำนองเดียวกันบ๊อบเกิร์ลส์มีจุดมุ่งหมายที่จะเป็นตัวแทน การเปลี่ยนแปลงของความเป็นผู้หญิงในยุคของเรา"
บ๊อบเกิร์ลส์ เปิดตัวด้วยการโชว์เคสครั้งแรกเมื่อวันที่ 10 มิถุนายน ค.ศ. 2014 ที่ย่านกังนัม ในกรุงโซล และในวันเดียวกันก็ได้เผยแพร่มิวสิกวิดีโอซิงเกิล No Way และต่อมาด้วยซิงเกิลที่สอง Oh My Boy จากนั้นได้ออกรายการเอ็ม! เคาต์ดาวน์ ในวันที่ 12 มิถุนายน   และในวันที่ 30 กรกฎาคม ทางต้นสังกัดก็ได้โปรโมต Oh My Boy ด้วยการแสดงโชว์ในรายการโชว์แชมป์เปียน และในวันถัดมาอัลบั้มชุดแรกของทางวงก็ได้วางจำหน่าย ในชื่อชุด "The 1st Single Album" พร้อมกับอัลบั้ม "Summer Repackage" ซึ่งเป็นการรีมิกซ์ผลงานในอัลบั้มแรกด้วย
ในปลายปีเดียวกัน บ๊อบเกิร์ลส์ได้ร่วมกับศิลปินอีกหลายวงในสังกัด ในอัลบั้มพิเศษชุด "Chrome Family – A Very Special Christmas" เนื่องในโอกาสวันคริสต์มาส โดยอัลบั้มเปิดให้ดาวน์โหลดกันได้ในวันที่ 3 ธันวาคม พร้อมกับมิวสิกวิดีโอซิงเกิล Love Christmas
ต่อมาในวันที่ 24 กุมภาพันธ์ ค.ศ. 2015 ทางโครมเอนเตอร์เทนเมต์ได้แถลงว่า จีนา หนึ่งในสมาชิกวงได้ป่วยเป็นสมองอักเสบ ซึ่งเพิ่งตรวจพบเมื่อปลายปีที่ผ่านมา จึงได้ตัดสินใจยุติบทบาทของวง และยกเลิกสัญญากับสมาชิกที่เหลือ เพื่อให้ทุกคนแยกย้ายเข้าสังกัดใหม่ได้ เป็นอันยุติบ๊อบเกิร์ลส์ลงในที่สุด หลังจากเปิดตัวมาเพียงแค่ 8 เดือนเท่านั้น
สมาชิก

จวน ดาเฮ (อักษรโรมัน: Jeon Dahye, เกาหลี: 전다혜) – นักร้องเสียงหลัก (ปัจจุบันใช้ชื่อว่า "มิหยอก" (Migyo; 미교) เป็นสมาชิกวงเกิร์ลกรุป เลิฟอัส)
ฮอ ยูจอง (อักษรโรมัน: Heo Yujeong, เกาหลี: 허유정) – แรปเปอร์หลัก ,นักร้องเสริม(ปัจจุบันเป็นสมาชิกวงใหม่ที่เปิดตัวเมื่อปลาปี ค.ศ. 2015 ในสังกัดจีเอชเอนเตอร์เทนเมนต์)
ยวม จีนา (อักษรโรมัน: Yeom Jina,  เกาหลี: 염지나) – นักร้องนำ
นา ดันบี (อักษรโรมัน: Na Danbi, เกาหลี: 나단비) – นักร้องนำ (ปัจจุบันเป็นสมาชิกวงเลิฟอัสเหมือนกับดาเฮ )
ผลงาน > ซิงเกิล

| ชื่อ | ปี | อันดับสูงสุดในชาร์ต> เกาหลี  | อัลบั้ม |
| --- | --- | --- | --- |
| "No Way" | 2014 | 160 | The 1st Single Album |
| "Oh My Boy" | 2014 | — | Summer Repackage |
"—" ไม่ได้ถูกเผยแพร่ในภูมิภาคนั้น
ผลงาน > ซิงเกิล > ซิงเกิลกับศิลปินอื่น

| ชื่อ | ปี | อันดับสูงสุดในชาร์ต> เกาหลี เกออนดิจิตัล  | อันดับสูงสุดในชาร์ต> เกาหลี เกออนอัลบั้ม  | ยอดขาย | อัลบั้ม |
| --- | --- | --- | --- | --- | --- |
| "Love Christmas"  (ร่วมด้วย เครยอนป๊อป, เค-มัชและ ซานซาน) | 2014 | — | 12 |  เกาหลี: 1,733+ (ซีดี) | 2014 Chrome Family – A Very Special Christmas |
"—" ไม่ได้ถูกเผยแพร่ในภูมิภาคนั้น
การแสดง > มิวสิกวิดีโอ

| ปี | ชื่อ |
| --- | --- |
2014: "No Way"
การแสดง > โชว์และสารคดี

| ปี | รายการ | เครือข่าย | หมายเหตุ |
| --- | --- | --- | --- |
| 2014 | Training the Tomboy Girl Group 'Bob Girls' | เอ็มบีซี | สารคดีซีรีส์ |
คอนเสิร์ตและทัวร์ > ร่วมกับคอนเสิร์ต

2014:  Chrome Happy Concert in Cheongju (ช็องจู)
2014:  First Chrome Family in Japan Concert (ชินะงะวะ, กรุงโตเกียว)
จมูกยิว

ชายที่มี"จมูกยิว"แบบเกินจริงบนหน้าปกหนังสือมุขตลกในช่วงต้นคริสต์ศตวรรษที่ 20
จมูกยิว (อังกฤษ: Jewish nose หรือ Jew's nose) เป็นการเหมารวมทางชาติพันธุ์ (ethnic stereotype)ที่ใช้จมูกงุ้ม ซึ่งมีดั้งจมูกนูนและปลายจมูกโค้งลง จมูกยิวถูกแยกออกเป็นภาพล้อเลียนอันเกลียดชังต่อชาวยิวในยุโรปเมื่อกลางคริสต์ศตวรรษที่ 13 และกลายเป็นองค์ประกอบของการเหมารวมชาวยิวที่มีการกำหนดและคงอยู่ ชาวยิวในสมัยใหม่หลายคนนำองค์ประกอบนี้เป็นส่วนหนึ่งของอัตลักษณ์ทางชาติพันธุ์
การวิจัยพบว่าจมูกประเภทนี้แพร่หลายมากที่สุดในกลุ่มชาติพันธุ์พื้นเมืองจากภูมิภาคเมดิเตอร์เรเนียนกับตะวันออกกลาง โดยจมูกแบบนี้เป็นที่แพร่หลายในหมู่ประชากรชาวยิวพอ ๆ กันในหมู่ประชากรท้องถิ่นอื่น ๆ ถึงกระนั้น ชุมชนชาวยิวนอกภูมิภาคเมดิเตอร์เรเนียนกับตะวันออกกลาง (เช่น สหรัฐ) สิ่งที่เรียกกันว่า "จมูกยิว" ได้รับการยอมรับเป็นส่วนหนึ่งในลักษณะเฉพาะของอัตลักษณ์ชาวยิว โดยตั้งแต่คริสต์ทศวรรษ 1950 เป็นต้นมา ทัศนคติทั่วไปต่อลักษณะดังกล่าวได้เปลี่ยนจากแง่ลบเป็นแง่บวกเป็นส่วนใหญ่.
อ่านเพิ่ม

Melvin Konner, The Jewish Body, 2009
แหล่งข้อมูลอื่น

The Myth of the Jewish Nose by Sharrona Pearl. Tablet (magazine) February 08, 2019
Understanding the antisemitic history of the "hooked nose" stereotype by Jeremy Ullmann. Media Diversity Institute September 29, 2020
The Schnoz. Typical! Clichés of Jews and Others, an exhibition by the Jewish Museum Berlin and the Jewish Museum Vienna 2008
บูเช็คเทียน (ละครโทรทัศน์ พ.ศ. 2557)

| บูเช็คเทียน |
| --- | --- |
โปสเตอร์ละคร  บูเช็คเทียน (ไทย)
ประเภท: อิงประวัติศาสตร์
สร้างโดย: ฟ่านปิงปิง สตูดิโอ
กำกับโดย: โก หยิกชุน
แสดงนำ: ฟ่าน ปิงปิง จาง เฟิงอี้ หลี่ จื้อถิง จาง จวินหนิง
ดนตรีแก่นเรื่องเปิด: China and Taiwan: Thousands of Years (千秋) by ซุน นัน  Hong Kong: The Empress (女皇) by โจอี้ ยัง
ประเทศแหล่งกำเนิด: จีน
ภาษาต้นฉบับ: แมนดาริน
จำนวนตอน: แบบดั้งเดิม: 82 เหอหนาน ทีวี: 96 ทีวีบี: 75  ช่อง 3: 45
การผลิต
ผู้อำนวยการผลิต: หวู ฮงเหลียง เม้ง ฉิงฮั่น หลี่ เจ้า
ผู้อำนวยการสร้าง: ฟ่าน ปิงปิง
สถานที่ถ่ายทำ: Mainland China Hengdian World Studios CCTV Wuxi Film & TV Base
กล้อง: Multi-camera
ความยาวตอน: 45 นาที
บริษัทผู้ผลิต: Fan Bingbing Studio China Film Group Corporation Zhejiang Talent Television & Film Evergrande Film Co. Duzhe Publishing Media Co.
ออกอากาศ
เครือข่าย: Hunan TV (จีน)  ช่อง 3 (ไทย)
ออกอากาศ: 21 ธันวาคม 2557 – 3 กุมภาพันธ์ 2558 (จีน)  1 พฤษภาคม 2560 – 29 พฤศจิกายน 2560 (ไทย)
บูเช็คเทียน (จีน: 武媚娘傳奇) (อังกฤษ: The Empress Of China) เป็นละครโทรทัศน์ที่กล่าวถึงพระราชประวัติของพระนางบูเช็กเทียน นำแสดงโดย ฟ่าน ปิงปิง, จาง เฟิงอี้, หลี่ จื้อถิง, จาง จวินหนิง ออกอากาศทางช่อง 3 ในวันที่ 1 พฤษภาคม พ.ศ. 2560 ถึง 29 พฤศจิกายน พ.ศ. 2560
เนื้อเรื่องย่อ

เรื่องราวชีวิตของ พระนางบูเช็กเทียน หรือ อู่ เจ๋อเทียน พระนาง คือ สตรีชาวจีนพระองค์เดียว ที่ได้ขึ้นเป็น “จักรพรรดินี” ครองราชย์อย่างยิ่งใหญ่ในประวัติศาสตร์จีนอันยาวนานกว่า 5,000 ปี แต่ก่อนการขึ้นสู่ตำแหน่งสูงสุด พระองค์ต้องเผชิญกับเรื่องราวต่าง ๆ มากมายตั้งแต่เยาว์วัยจนถึงเติบใหญ่
ประวัติพอสังเขป พระนางบูเช็กเทียนประสูติในปีที่ 7 แห่งรัชสมัยของสมเด็จพระจักรพรรดิถังเกาจู่ โดยปีนั้นเป็นปีที่เกิดสุริยุปราคาเต็มดวง ซึ่งสามารถมองเห็นได้ในประเทศจีน บิดาของพระนางคือ อู่ ซึ่อฮั่ว มีอาชีพเกี่ยวกับการค้าไม้ ซึ่งเป็นเพียงพ่อค้าสามัญชนธรรมดาที่มีฐานะร่ำรวยคนหนึ่ง ส่วนมารดาของพระนางนั้นมาจากตระกูลหยาง ซึ่งเป็นตระกูลที่มีอำนาจมากในสมัยนั้น ในช่วงปีสุดท้ายของรัชสมัยสมเด็จพระจักรพรรดิสุยหยาง หลี่ หยวน ผู้มีตำแหน่งแม่ทัพขุนนางในราชวงศ์สุย ซึ่งภายหลังกลายเป็นจักรพรรดิถังเกาจู่แห่งราชวงศ์ถัง เขาได้เข้าพักอาศัยอยู่ในบ้านของตระกูลอู่ (หรือบู) หลายครั้ง จนมีความสนิทสนมกับครอบครัวนี้
หลังจากหลี่หยวนล้มล้างอำนาจของจักรพรรดิสุยหยางได้แล้ว เขาได้ตอบแทนครอบครัวอู่ ด้วยเงินทอง เมล็ดพันธุ์พืช ที่ดิน และแพรพรรณเนื้อดีต่าง ๆ เป็นอันมาก และเมื่อสถาปนาราชวงศ์ถังสำเร็จ อู่ ซี่อฮั่ว ได้รับตำแหน่งเสนาบดีอาวุโสและตำแหน่งผู้ครองเมืองหยางโจว ลี่โจว และจิงโจว ปัจจุบัน คือ เขตเจียงหลิง ในมณฑลหูเป่ย เมื่อสมเด็จพระจักรพรรดิเกาจู่สิ้นพระชมน์ลง พระราชโอรสของพระองค์ คือ เจ้าชายหลี่ ซื่อหมิน จึงขึ้นครองราชย์ต่อเป็นสมเด็จพระจักรพรรดิถังไท่จงนั่นเอง
เมื่อคุณนายหยางได้ให้กำเนิดทารกน้อยบูเช็กเทียน ได้มีเรื่องเล่ากันว่ามีโหรใหญ่คนหนึ่งชื่อ หยวน เทียนกัง มาเห็นทารกน้อยบูเช็กเทียนที่น่ารักคนนี้ และนึกว่าเป็นเด็กชายจึงออกปากทักไปว่า เด็กคนนี้ถ้าหากเป็นหญิงล่ะก็ ต่อไปจะได้เป็นใหญ่ที่สุดในแผ่นดินจีนเป็นแน่ ยิ่งกว่านั้นเมื่อบูเช็กเทียนได้เข้าวังไปแล้ว โหราจารย์แห่งราชสำนักยังได้พยากรณ์สำทับอีกว่า ถังจะสิ้นในสามรุ่นนายหญิงแซ่อู่มาแทน ซึ่งหมายความว่า บูเช็กเทียนจะได้เป็นยอดสตรีที่ขึ้นเป็นใหญ่หรือปกครองเป็นจักรพรรดินีในสมัยนั้น
นักแสดง > นักแสดงนำ

ฟ่าน ปิงปิง รับบท พระนางบูเช็คเทียน
จาง เฟิงอี้ รับบท จักรพรรดิถังไท่จง (หลี่ ซื่อหมิน)
หลี่ จื้อถิง รับบท เจ้าชายหลี่จี้อ (จักรพรรดิถังเกาจง)
จาง จวินหนิง รับบท สวีฮุ่ย
นักแสดง > นักแสดงในบท พระมเหสีใน จักรพรรดิถังไท่จง

จาง ถิง รับบท เหวยกุ้ยเฟย (พระมเหสีลำดับที่ 1 ในพระจักรพรรดิ)
โจว ไห่เม่ย หยางซูเฟย (พระมเหสีลำดับที่ 2 ในพระจักรพรรดิ)
จาง ถง รับบท ยินเต๋อเฟย (พระมเหสีลำดับที่ 3 ในพระจักรพรรดิ)
จาง ถิงฮั่น รับบท พระนางฉางซุนเหวินเต๋อฮองเฮา / เจิ้ง หวั่นเหยียน
หนี่ เม่ย รับบท หลิวเสียนเฟย (พระมเหสี)
นักแสดง > นักแสดงในบท พระมเหสีใน จักรพรรดิถังเกาจง

ซือซือ รับบท หวังฮองเฮา
จาง ซินอวี่ รับบท เซียวซูเฟย (พระมเหสีลำดับที่ 2 ในองค์จักรพรรดิ)
ขุ่ย บิง รับบท หลิวจื้อ
นักแสดง > นักแสดงในบท พระบรมวงศานุวงศ์ ในราชวงศ์ถัง

หลี่ รีเหริน รับบท เจ้าชายหลี่เฉิงเฉียน
หลี่ จื้อ รับบท เจ้าชายหลี่อิ้ว
เรน ชาน รับบท เจ้าชายหลี่ไท่
สือ หยงหยู รับบท เจ้าชายหลี่เจิน
หลี่ เยว่ซี รับบท ซูเหมย
หมี่ ลู่ รับบท เจ้าหญิงเหวินเฉิง
ขุ่ย คัน รับบท เจ้าชายหลี่เสิ่น
จาง ซ่วนหมิง รับบท เจ้าชายหลี่จง
เฉิน จิงหยวน รับบท เจ้าชายหลี่จง (วัยเด็ก)
คัง ฟู่เฉิน รับบท เจ้าชายหลี่หง
หวัง เหวินเจี๋ย รับบท เจ้าชายหลี่เสียน (วัยเด็ก)
หยู เมินถง รับบท เจ้าชายหลี่เสียน (วัยแก่)
นักแสดง > นักแสดงเป็นนายพล และทหาร

หลี่ เฉิน รับบท หลี่มู่
อู๋ เสี่ยวเป่า รับบท จาง เจี่ยนจือ (วัยเด็ก)
เว่ย ซี รับบท จาง เจี่ยนจือ (วัยหนุ่ม)
หวัง ไห่ชุน รับบท จางซุน อูจี้
หวัง ชินหงู รับบท จาง ซุนฉง
เหยา หย่านหลิน รับบท ช่างกฺวัน อี๋
เจิ้ง เสี่ยวชง รับบท เผย์ หยัน
หลิว ซูเฮ รับบท ซู่ จิงสง
หลี่ ย่านเชงรับบท จู สุ่ยเหลียง
หลี่ กวงฟู รับบท เว่ย เจิง
หยู เห่าหมิง รับบท หลี่ ฉุนเฟง
หยู ไอ่เล่ย รับบท หลี่ อี้ฟู่
โฮ่ว เจีย รับบท โฮ่ว จันจิ
หลิว เสี่ยวซี รับบท ฟาง ซ่วนหลิง
ซู่ เสี่ยวเฮ่ย รับบท ฟาง อี้ไหย่
ซัน หนิง รับบท หลี่ ฉิจิ
ฉิน กีดง รับบท เบี้ยนจี่
ซู เจี๋ย รับบท ตี๋ เหรินเจี๋ย
ดูเพิ่ม

บูเช็กเทียน
แหล่งข้อมูลอื่น

บูเช็คเทียน ที่อินเทอร์เน็ตมูวีเดตาเบส (อังกฤษ)
Official weibo blog (จีน)
Official Hunan TV website (จีน)
LeTV page (จีน)
Sina.com page แม่แบบ:Zh-cn icon
Official CtiTV website เก็บถาวร 2015-03-07 ที่ archive.today (จีน)
Official CTV website เก็บถาวร 2016-05-11 ที่ เวย์แบ็กแมชชีน (จีน)
Official TVB website (จีน)
LiTV page (จีน)
Official Channel Ginga website (ญี่ปุ่น)
DVD release information in Japan (ญี่ปุ่น)
ลำดับรายการโทรทัศน์

| สถานีโทรทัศน์ไทยทีวีสีช่อง 3: ซีรีส์กำลังภายใน วันจันทร์- พฤหัสบดี เวลา 18:15 - 19:05 น> , วันศุกร์ เวลา 18:00 - 18:45 น. (ตั้งแต่วันที่ 30 สิงหาคม 2560 พบกับวันและเวลาใหม่ วันจันทร์-พุธ เวลา 12:45 - 13:30 น.) |
| --- | --- | --- |
| ก่อนหน้า | บูเช็คเทียน (ละครโทรทัศน์ พ.ศ. 2557) | ถัดไป |
| สามก๊ก | บูเช็คเทียน (ละครโทรทัศน์ พ.ศ. 2557) | มีดบินกรีดฟ้า |
จอช สแตมเบิร์ก

| จอช สแตมเบิร์ก |
| --- | --- |
สแตมเบิร์กในงาน Women's Image Network Awards เมื่อเดือนกุมภาพันธ์ ค.ศ. 2012
เกิด:  (1970-01-04) มกราคม 4, 1970 (54 ปี) วอชิงตัน ดี.ซี., สหรัฐ
อาชีพ: นักแสดง
ปีปฏิบัติงาน: 1994–ปัจจุบัน
คู่สมรส: Myndy Crist
บุตร: 2 ลูกสาว
บิดามารดา: Susan Stamberg (มารดา)
จอชัว คอลลินส์ สแตมเบิร์ก (อังกฤษ: Joshua Collins Stamberg; เกิด 4 มกราคม พ.ศ. 2513) เป็นนักแสดงชาวอเมริกัน เขาเป็นนักแสดงประจำในซีรีส์แนวชีวิต-ตลกเรื่อง Drop Dead Diva ตั้งแต่ปี ค.ศ.2009-2012  และต่อมามีบทบาทสมทบในเรื่อง Parenthood (2013–14) และ The Affair (2014–17)
จองอี ตำนานศิลป์แห่งโชซอน

| จองอี ตำนานศิลป์แห่งโชซอน |
| --- | --- |
เป็นที่รู้จักกันในชื่อ: Goddess of Fire, Jung Yi Jung Yi, the Goddess of Fire Goddess of Fire, Jeongi
ประเภท: ประวัติศาสตร์ โรมานซ์
เขียนโดย: ควอน ซุน-กยู อี ซอ-ยุน
กำกับโดย: พัก ซ็อง-ซู ช็อง แด-ยุน
แสดงนำ: มุน กึน-ย็อง อี ซัง-ยุน คิม บ็อม
ผู้ประพันธ์เพลง: อี พิล-โฮ
ประเทศแหล่งกำเนิด: เกาหลีใต้
ภาษาต้นฉบับ: เกาหลี
จำนวนตอน: 32
การผลิต
ผู้อำนวยการผลิต: โก ดง-ซน คิม ซึง-โม
ผู้อำนวยการสร้าง: คิม กวัง-อิล
สถานที่ถ่ายทำ: เกาหลีใต้ ญี่ปุ่น
ผู้กำกับภาพ: อี แท-ฮี โช ซ็อง-ซู
ผู้ลำดับภาพ: อิม กย็อง-เร
บริษัทผู้ผลิต: KPAX MBC C&I
ออกอากาศ
เครือข่าย: เอ็มบีซีทีวี
ออกอากาศ: 1 กรกฎาคม ค.ศ. 2013 (2013-07-01) – 22 ตุลาคม ค.ศ. 2013 (2013-10-22)
จองอี ตำนานศิลป์แห่งโชซอน (อังกฤษ: Goddess of Fire; เกาหลี: 불의 여신 정이; อาร์อาร์: Bului Yeosin Jeong-i; lit. Goddess of Fire, Jung Yi) เป็นละครโทรทัศน์ของเกาหลีใต้ปี ค.ศ. 2013 นำแสดงโดยมุน กึน-ย็อง, อี ซัง-ยุน, คิม บ็อม, พัก กอน-ฮยอง, ซอ ฮย็อน-จิน, ช็อน กวัง-รย็อล, ช็อง โบ-ซ็อก, บย็อน ฮี-บง, ฮัน โก-อึน และอี กวัง-ซู ออกอากาศทางช่องเอ็มบีซี ตั้งแต่วันที่ 1 กรกฎาคม ถึง 22 ตุลาคม 2013 ทุกวันจันทร์และอังคาร เวลา 21:55 น. จำนวน 32 ตอน
แหล่งข้อมูลอื่น

จองอี ตำนานศิลป์แห่งโชซอน เว็บไซต์ทางการเอ็มบีซี (ในภาษาเกาหลี)
จองอี ตำนานศิลป์แห่งโชซอน ที่เอ็มบีซีโกลบอลมีเดีย
จองอี ตำนานศิลป์แห่งโชซอน ที่ฮันซีเนมา
จองอี ตำนานศิลป์แห่งโชซอน ที่อินเทอร์เน็ตมูวีเดตาเบส
จรวดของสเปซเอ็กซ์

Flown SpaceX launch vehicles to scale – from left to right, the Falcon 1, Falcon 9 v1.0, Falcon 9 v1.1, Falcon 9 Full Thrust, Falcon 9 Block 5, Falcon Heavy, and Falcon Heavy Block 5
จรวดของสเปซเอ็กซ์ (อังกฤษ: SpaceX launch vehicles) เป็นจรวดที่ผลิตโดยบริษัท SpaceX เพื่อดำเนินการให้ผู้ใช้บริการปล่อยและดำเนินการตามเป้าหมายการสำรวจต่างๆ ปัจจุบัน SpaceX เป็นผู้ผลิตและดำเนินการจรวดขนส่งขนาดกลางในตระกูล Falcon 9 Full Thrust และจรวดขนส่งสำหรับงานหนักตระกูล Falcon Heavy ซึ่งทั้งสองรุ่นนี้ขับเคลื่อนด้วยเครื่องยนต์ SpaceX Merlin และใช้เทคโนโลยี VTVL เพื่อนำจรวดขั้นแรกกลับมาใช้ใหม่ ในปี ค.ศ. 2020 บริษัทกำลังพัฒนาระบบปล่อยตัว Starship ที่สามารถนำกลับมาใช้ใหม่ได้ซึ่งจะมาแทนที่ Falcon 9 และ Falcon Heavy. (this text is in English~~)